Al minder water in Zimbabwe – praag.co.za — 20 jaar jonk!
Al minder water in Zimbabwe
Amper 600 mense het in Zimbabwe aan cholera gesterf sedert dit laat in Augustus begin het, met meer as 6000 gevalle wat net in Harare bevestig is.
Die VN se kinderagentskap UNICEF het verlede week gewaarsku dat die land se infeksiesyfer vandeeseek so hoog soos 60 000 kan styg, wat die sterftesyfer byna vyfvoudig kan laat styg.
Zimbabwe se regering het 'n nasionale noodtoestand afgekondig oor die uitbraak, maar het min hulpbronne om dit te beveg ná die land se finansiële ineenstorting wat die eens vooruitstrewende land in armoede gedompel het.
Hospitale het nie eens die basiese middele en toerusting in voorraad om pasiënte te kan behandel nie, wat die regering dwing om aansoek te doen om internasionale hulp.
Die minister van gesondheid, Dawid Parirenyatwa, het Zimbabwiërs aangemoedig om nie eers hande te skud nie omdat die siekte oorgedra kan word wanneer menslike ekskreta met voedsel of drinkwater in kontak kom.
Dit is vir baie onmoontlik om te was in Harare, waar watervoorsiening onbetroubaar is, en die hele stad verlede week vir meer as twee dae sonder water was.
для баниданильченко юрий брониславович прокурор
Skrywer Dan RoodtGepubliseer op 9 Desember 2008 Kategorieë Suider-AfrikaSleutelwoord Al minder water in Zimbabwe, beeld, Die Burger, Nuus, Praag, Suider-Afrika
Vorige Vorige artikel: Engeland se terugkeer ‘n oorwinning vir krieket
Volgende Volgende artikel: Amerikaanse vegvliegtuig stort neer in San Diego